**14. NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2020. február 14-i nyilvános ülésére**

**Tárgy: Köveskál és Térsége Óvoda Társulás, Társulási megállapodásának módosítása.**

**Előterjesztő: Kulin Miklós György, polgármester**

**Előkészítette: dr. Takács Katalin igazgatási csoportvezető**

**------------------------------ Jogszabállyal nem ellentétes**

**Előterjesztő aláírása**

**------------------------------------**

**dr. Szabó Tímea jegyző**

**Tisztelt Társulási Tanács!**

A Magyar Államkincstár Veszprém Megyei Igazgatósága a Köveskál és Térsége Óvoda Társulás önkormányzati választást követő alapdokumentum felülvizsgálata alapján benyújtott változás bejegyzési kérelem vonatkozásában hiánypótlási felhívással élt, ami érinti a Társulás alapdokumentumait, így ezek újabb módosítása szükséges az alábbiak szerint:

I. A Társulási megállapodás 1. pontjában szereplő székhely pontosítandó, a törzskönyvi nyilvántartásban szereplő adatokkal összhangban.

A törzskönyvi nyilvántartásban szereplő adat: A társulás székhelye: 8274 Köveskál, Fő utca 10.

A Társulási megállapodás 1. pontjában szereplő adat: A társulás székhelye. 8274 Köveskál, Fő u.10.

II. A Társulási megállapodás 2. pontjában szereplő társulás tagjainak neve és székhelye pontosítandó, a törzskönyvi nyilvántartásban szereplő adatokkal összhangban.

|  |  |
| --- | --- |
| ***A törzskönyvi nyilvántartásban szereplő adatok***  *(Alapítói jogok gyakorlója)* | ***A Társulási megállapodás 2. pontjában szereplő adatok*** |
| *Balatonhenye Község Önkormányzata*  *8275 Balatonhenye, Kossuth utca 54.* | *Balatonhenye Község Önkormányzata Képviselő-testülete*  *8275 Balatonhenye, Kossuth u. 54.*  *Kulin Miklós György polgármester* |
| *Köveskál Község Önkormányzata*  *8274 Köveskál, Fő utca 10.* | *Köveskál Község Önkormányzata*  *8274 Köveskál, Fő u.10.*  *Györffy Szabolcs Zoltán polgármester* |
| *Mindszentkálla Község Önkormányzata*  *8282 Mindszentkálla, Petőfi utca 13.* | *Mindszentkálla Község Önkormányzata*  *8282 Mindszentkálla, Petőfi u.13.*  *Csombó Zoltán polgármester* |
| *Szentbékkálla Község Önkormányzata*  *8281 Szentbékkálla, Kossuth utca 11.* | *Szentbékkálla Község Önkormányzata*  *8281 Szentbékkálla, Kossuth u.11.*  *Sárvári Csaba polgármester* |

*A fenti táblázatban látható eltérések okán a Társulási megállapodásban a társulás tagjainak neve és székhelye pontosítandó, a törzskönyvi nyilvántartásban szereplő adatokkal összhangban*

*III.* A Társulási megállapodás 4.3.1. pontjában szereplő társulás székhelye pontosítandó, a törzskönyvi nyilvántartásban szereplő adatokkal összhangban. Székhelye: 8274 Köveskál, Fő utca 10.

IV. A Társulási megállapodás 7.2. pontjában szereplő közösen fenntartott intézmény megnevezése és székhelye módosítása szükséges.

A Társulási megállapodásban szereplő intézmény megnevezése: Közös Fenntartású Napközi-otthonos Óvoda; székhelye: 8274 Köveskál, Petőfi Sándor u.5.

A törzskönyvi nyilvántartásban, alapító okiratban szereplő elnevezés: Köveskáli Közös Fenntartású Napközi-otthonos Óvoda; székhelye: 8274 Köveskál, Petőfi Sándor utca 5.

V. A Társulási megállapodás 7.3. pontjában szereplő közösen fenntartott intézmény megnevezését szükséges módosítani.

A Társulási megállapodásban szereplő intézmény megnevezése: Közös Fenntartású Napközi-otthonos Óvoda, pontosítandó a nyilvántartásban szereplő adatra: Köveskáli Közös Fenntartású Napközi-otthonos Óvoda;

VI. A Társulási megállapodás 10.1 pontjában szereplő közösen fenntartott intézmény megnevezését szükséges módosítani.

A Társulási megállapodásban szereplő intézmény megnevezése: Közös Fenntartású Napközi-otthonos Óvoda, pontosítandó a nyilvántartásban szereplő adatra: Köveskáli Közös Fenntartású Napközi-otthonos Óvoda;

VII.A székhely és telephely címét az Ávr. 167/A. § (5) bekezdése szerinti formában kell a létesítő okiratban és a szervezeti és működési szabályzatban feltüntetni, figyelemmel arra, hogy a közterület jellegénél csak az egyértelmű rövidítés használható (pl.: „u.” rövidítést pontosan ki kell írni, mert lehet út és utca is). Továbbá közterületek megnevezését is pontosan kell megadni. Javítandó.

*Az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 167/A. § (5) bekezdése szerint a törzskönyvi nyilvántartásban*

*a) a székhelyet, a telephelyet és az iratmegőrzési helyet, ha az eltér a székhelytől vagy valamely telephelytől legalább az irányítószám, település, közterület megnevezése, közterület jellege, házszám - ezek hiányában - a helyrajzi szám,*

*b) a levelezési címet az a) pontban meghatározott módon, vagy az irányítószám, településnév és postafiók feltüntetésével kell megjelölni.*

Figyelemmel a hiánypótlási felhívásban foglaltakra szükséges a Tárulási megállapodást módosítani. A Társulási megállapodás 6.4. pontja alapján a Tanács véleményezi a társulás által fenntartott intézmény Szervezeti és Működési Szabályzatát, nevelési programját, házirendjét és ezek módosítását, véleményezi a társulási megállapodás módosításait, mely véleményeket egyszerű többséggel fogadja el.

A Magyarország helyi önkormányzatairól szóló 2011. évi CLXXXIX. törvény 88. § (2) bekezdése szerint a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

Fentiekre tekintettel előkészítésre került a Társulási megállapodás módosítása, mely – figyelemmel az Ávr. 167/A. § (5) bekezdésére is - a társulás tagjai nevének és székhelyének pontosítását tartalmazza a törzskönyvi nyilvántartásban szereplő adatokkal összhangban.

A Társulási megállapodás módosítása, valamint az egységes szerkezetű Társulási megállapodás jelen előterjesztés mellékletét képezi.

Kérem a Tisztelt Képviselő-testületet, hogy az előterjesztést megvitatni és elfogadni szíveskedjenek.

**Határozati Javaslat:**

**Balatonhenye Község Önkormányzata Képviselő-testülete a Köveskál és Térsége Óvoda Társulás Társulási megállapodását felülvizsgálta.**

**A Képviselő-testület az előterjesztésben foglaltakkal egyetért és a Társulási megállapodás módosítását és egységes szerkezetét az előterjesztés szerinti tartalommal elfogadja.**

**A Képviselő-testület felkéri a jegyzőt, hogy a döntésről a Társulási Tanács elnökét értesítse.**

**Felelős: Dr. Szabó Tímea jegyző**

**Határidő: azonnal**